KOMISIJAS LĒMUMS

(2007. gada 2. februāris),

ar ko apstiprina 2007. gada tehnisko rīcības plānu lauksaimniecības statistikas uzlabošanai

(izziņots ar dokumenta numuru K(2006) 7081)

(2007/84/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1996. gada 25. jūnija Lēmumu 96/411/EK par Kopienas lauksaimniecības statistikas uzlabošanu (1), jo īpaši tā 4. panta 1. punktu un 6. panta 2. punktu,

tā kā:

IR PIEŅĒMUSI ŠO LĒMUMU.

1. pants

Pielikumā iekļautais 2007. gada tehniskās rīcības plāns lauksaimniecības statistikas uzlabošanai (TAPAS 2007) tiek apstiprināts ar nosacījumu, ka būs piešķirtas budžeta apropriācijas un 2007. gada budžetu pieņems bez grozījumiem.

2. pants

Šis lēmums ir adresēts dalībvalstīm.

(1) OV L 162, 1.7.1996, 14. lpp. Lēmumā jaunākie grozījumi izdarīti ar Eiropas Parlamenta un Padomes Lēmumu 787/2004/EK (OV L 138, 30.4.2004., 12. lpp.).

PIELIKUMS

2007. GADA TEHNISKAIS RĪCĪBAS PLĀNS LAUKSAIMNIECĪBAS STATISTIKAS UZLABOŠANAI (TAPAS 2007)

2007. gada tehniskajā rīcības plānā ietverti lauksaimniecības statistikas uzlabošanas pasākumi šādās jomās:

a) lauku attīstība;

b) bioloģiskā lauksaimniecība.

Komisija dos finansiālu ieguldījumu projektos, kas izstrādāti kā daļa no šiem pasākumiem, un šis finansējums nepārsniegs A tabulā norādītās summas katrai dalībvalstij.

A tabula

Maksimālais Kopienas finansiālais ieguldījums radušos izdevumu segšanai

(EUR) Valstis Lauku attīstība Bioloģiskā lauksaimniecība Kopā BE 29 048 37 627 66 675 DK 28 000 55 000 83 000 DE 67 000 67 000 EE 19 343 14 650 33 993 GR 144 000 144 000 IT 63 968 200 337 264 305 LT 31 000 31 000 LV 16 284 16 284 HU 41 555 34 597 76 152 MT 29 283 29 283 NL 35 000 35 000 SK 7 200 7 200 FI 43 400 43 400 SE 12 000 10 800 22 800 UK 135 000 Kopā 460 197 594 895 1 055 092

SASKAŅĀ AR 2007. GADA TEHNISKO RĪCĪBAS PLĀNU (TAPAS 2007) VEICAMIE PASĀKUMI

1. IEVADS

Ar Lēmumu 96/411/EK tika izvirzīts mērķis nodrošināt Kopienas lauksaimniecības statistikas labāku vadību, lai tiktu izpildītas informācijas prasības, kas radās kopējās lauksaimniecības politikas reformas dēļ. Tālab dalībvalstis veic visus vajadzīgos pasākumus, lai atbilstoši mainītu savas lauksaimniecības statistikas sistēmas, pienācīgi ņemtu vērā minētā Padomes lēmuma I un II pielikumā minētās nozares un III pielikumā izvirzītos mērķus, noteiktos rādītājus un kritērijus. Katru gadu tehniskajos rīcības plānos nosaka dalībvalstu ikgadēji veicamos pasākumus, lai sasniegtu šos mērķus. Tos izstrādā Komisija, saņēmusi Lauksaimniecības statistikas pastāvīgās komitejas atzinumu.

Kopiena sniedz finansiālu ieguldījumu to izdevumu segšanā, kas radušies dalībvalstīm, pielāgojot valsts sistēmas vai veicot gatavošanās darbus, lai izpildītu jaunas vai pieaugošas prasības, kas īstenojamas kā daļa no ikgadējā tehniskā rīcības plāna. Laika ziņā tas ir ierobežots ieguldījums, un tā mērķis ir veicināt to, lai tiktu izmēģināta tādu metožu un sistēmu ieviešana un saskaņošana, kas atbilst tehniskajā rīcības plānā noteiktajām statistikas informācijas prasībām. Tiklīdz plāns būs īstenots, dalībvalstīm jāspēj regulāri sūtīt Komisijai ziņojumus par metodēm un sistēmām, kas ieviestas kā daļa no šā plāna.

Lēmums par 2007. gada tehnisko rīcības plānu jāpieņem Komisijai.

Izraudzīto darbību mērķis ir nodrošināt noteiktas pārmaiņas šādās nozarēs:

a) lauku attīstība;

b) bioloģiskā lauksaimniecība.

Eiropas Kopienu Statistikas birojs no dalībvalstīm ir saņēmis 28 nodomu deklarācijas saistībā ar TAPAS 2007 pasākumiem.

Trīspadsmit deklarācijas bija par lauku attīstības statistiku; no tām vienu deklarāciju Eiropas Kopienu Statistikas birojs noraidīja tehnisku iemeslu dēļ. Deviņās tiek aplūkoti barības elementu bilances aspekti, trīs piedāvājumi attiecas uz interneta infrastruktūru lauku apvidos, cenu aprēķinu par lauksaimniecības zemi un neizmantoto mežaudžu novērtēšanu saskaņā ar mežsaimniecības nozares ekonomisko pārskatu.

Eiropas Kopienu Statistikas birojs saņēma 15 nodomu deklarācijas par prioritāro bioloģisko lauksaimniecību. Deviņās no tām ir minēta ražošana, divi piedāvājumi attiecas uz cenām, četri piedāvājumi attiecas uz ekonomiskajiem un strukturālajiem mainīgajiem, datiem par pārtikas ķēdi, tiešo pārdošanu saimniecībās un datu savākšanas sistēmu metodikas pārskatu par bioloģisko lauksaimniecību.

Tālāk pārskatā īsumā raksturoti ierosinātā 2007. gada tehniskā rīcības plāna pasākumi.

2. TAPAS 2007 PASĀKUMU RAKSTUROJUMS

a) Lauku attīstība

BEĻĢIJA

Pasākuma apraksts: Augu barības elementa slāpekļa bilance

ES ieguldījums – 29 048euro

Darba grafiks: 2007. gada jūnijs–decembris

Īss pasākuma apraksts

Slāpekļa bilances precizēšana no 1997. gada līdz 2005. gadam, dažu koeficientu pārrēķināšana, slāpekļa bilances izveide NUTS 3 mērogā. Datus savāks no atbildīgajām iestādēm un apkopos centralizēti. Daži datu kopumi ir pieejami tikai valsts mērogā, tādējādi tie ir jāiesniedz no rajoniem.

DĀNIJA

Pasākuma apraksts: Lauku attīstība – cenu aplēses lauksaimniecības zemei

ES ieguldījums – 10 000euro

Darba grafiks: Pasākums notiks no 2007. gada marta līdz septembrim

Īss pasākuma apraksts

Galvenais mērķis ir censties izmantot ekspertu aplēses statistikas jomā, ja šķiet, ka datu avoti dalībvalstīs ļoti atšķiras un ir grūti izmantojami saskaņā ar metodiku.

Pamatdarbība ir izstrādāt anketu par zemes cenām un zemes nomu, kur vietējie lauksaimniecības konsultanti (aptuveni 50 vietējos centros) dod cenu aplēses noteiktajās vietās (97 Dānijas komūnās). Jautājumi un definīcijas tiks doti saskaņā ar atjaunoto/pārstrādāto metodiku par zemes cenām un zemes nomu.

Anketas jautājumus apspriedīs ar Lauksaimniecības konsultāciju centru, lai nodrošinātu, ka koncepcija ir saprotama un jautājumi ir skaidri.

Datus savāks un izmantos jomas no FSS, lai izvērtētu rezultātus reģiona (NUTS 2) un valsts mērogā.

Pārskata rezultātus analizēs divējādi. Pirmkārt, kādas ir esošās zināšanas un zemes kvalitāte, un mājlopu blīvums (svarīgi zemes cenas noteikšanai) reģionos. Otrkārt, salīdzinās pārskata datus ar datiem no citiem avotiem, īpaši tiem, kas šobrīd tiek izmantoti.

DĀNIJA

Pasākuma apraksts: Augu barības elementu bilance reģiona mērogā Dānijā

ES ieguldījums – 18 000euro

Darba grafiks: 2007. gada jūnijs–decembris

Īss pasākuma apraksts

Sakārtot jau pieejamos datus reģiona mērogā par bilancei nepieciešamajiem datiem no dažādām valdības iestādēm, pētniecības institūtiem un lauksaimniecības organizācijām. Apzināt savāktos datus par elementu bilanci rajona mērogā un iegūt aplēses un koeficientus pieprasītajiem dažādajiem datiem par barības elementiem. Aplūkot iegūtos datus par dažiem dabas ģeogrāfiskajiem rajoniem, piemēram, augsnes veidi un pazemes ūdens plūsmas, ja tādas ir.

VĀCIJA

Pasākuma apraksts: Apjomatkarīga augu barības elementu bilance – SCANUBA

ES ieguldījums – 49 000euro

Darba grafiks: 2007. gada janvāris–decembris

Īss pasākuma apraksts

Aprēķināt bilanci visaugstākajā iespējamā telpiskā risinājumā, kurai dati ir pieejami, lai telpiski atšķirtu un novērtētu risku saindēties ar barības elementiem, jo bilances pārsniegšana valsts mērogā nepieļauj iesniegt ziņojumus par rajoniem vai saimniekošanas sistēmām, kur samazināšanas pasākumi ir vēlami. Bilancēs ir īpaši jānorāda riska zonas.

Barības elementu koncentrācijas iegūšana atkarībā no zemes izmantošanas intensitātes, speciāliem koeficientiem, lai pretstatītu mājlopu skaitu izvadītā materiāla slāpekļa daudzumam (saistībā ar izvadi), neorganiskā mēslojuma pielietošanas tempi dažādām kultūrām pārdošanas rādītāju vietā, organiskā mēslojuma pielietošanas tempi un barības elementu sastāvs, un esošo ESAO barības elementu bilances pielāgošana.

VĀCIJA

Pasākuma apraksts: Neizmantoto mežaudžu novērtējums mežsaimniecības nozares ekonomiskā pārskata ietvaros Vācijas Federatīvajā Republikā (1991.-2004. g.)

ES ieguldījums – 18 000euro

Darba grafiks: Darbs tiks veikts no 2007. gada janvāra līdz jūnijam

Īss pasākuma apraksts

Pamatmērķis ir precīzāk novērtēt neizmantotās mežaudzes Vācijā laika posmā no 1991. gada līdz 2004. gadam, izmantojot datus no Otrās valsts mežu inventarizācijas lietas; tādējādi uzlabojot mežsaimniecības nozares ekonomiskos pārskatus, kas ir veikti saskaņā ar ESA 95 laika posmā no 1991. gada līdz 2002. gadam.

Pasākums iedalās divās daļās: 1. Ikgadējā mežaudžu novērtēšana fiziskās vērtībās. 2. Neizmantoto mežaudžu novērtēšana naudas izteiksmē.

Rezultāti noslēgs ziņojumu par mežsaimniecības produkciju mežsaimniecības nozares ekonomiskā pārskata ietvaros Vācijā un būs kā saikne ar IEEAF. Var cerēt, ka no projekta izrietēs metodiski ieteikumi par mežu vērtēšanas problēmām.

IGAUNIJA

Pasākuma apraksts: TAPAS 2007 Pasākumi barības elementu bilances jomā

ES ieguldījums – 19 343euro

Darba grafiks: 2007. gada janvāris–decembris

Īss pasākuma apraksts

Mērķis ir izstrādāt slāpekļa bilanci Igaunijā. Aprēķināt pamatkoeficientus, ko izmanto slāpekļa bilancē, un tālāk pilnveidot pašreizējos koeficientus. Aprakstīt metodiku un datu avotus. Tiks pētīta iespēja iegūt slāpekļa nogulsnēšanās tempu atmosfērā. Atbalstu sniegs Tallinas Tehnoloģiskā universitāte un centrs Jäneda.

ITĀLIJA

Pasākuma apraksts: Lauku teritorijas un piekļūšana internetam Itālijā (RAIANET)

ES ieguldījums – 63 968euro

Darba grafiks: Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis (ne agrāk kā 2007. gada 1. februārī).

Īss pasākuma apraksts

Pārskata pamats būs pētījums 5 eksperimentālās teritorijās ar atšķirīgu laucinieciskuma indeksu. Tālāk minētas pārskata anketas definīcijas, lai atbildētu uz šādiem jautājumiem:

— Piekļūšana internetam laukos: izvēršanās un pieejamība

— Lauku interneta demogrāfija: kurš atrodas tiešsaistē?

— Interneta lietotāju veiktā saimnieciskā darbība laukos

— Lauku iedzīvotāju attieksme pret internetu

UNGĀRIJA

Pasākuma apraksts: Bruto barības vielu bilance – aprēķināt nepieciešamos tehniskos koeficientus, lai izveidotu slāpekļa un fosfora bilanci valsts un reģiona mērogā

ES ieguldījums – 41 555euro

Darba grafiks: 2007. gada janvāris–decembris

Īss pasākuma apraksts

Uzlabot izmantoto koeficientu kvalitāti un slāpekļa un fosfora bilances aprēķināšanu Ungārijā ne tikai valsts, bet arī reģionu mērogā.

Bilances izveidošanā izmantos Ungārijas Zinātņu akadēmijas Augsnes zinātnes un lauksaimniecības ķīmijas pētniecības institūta (RISSAC) apkopotos datus. Ir jāpārbauda iespēja aizstāt datus ar statistisku aplēsi reģiona mērogā. Lai koeficientu aplēses būtu precīzas, ir jāizmanto attiecīgās HCSO lauksaimniecības datu bāzes.

MALTA

Pasākuma apraksts: Barības elementa slāpekļa bilance reģiona un valsts mērogā Maltā

ES ieguldījums – 29 283euro

Darba grafiks: 2007. gada janvāris–decembris

Īss pasākuma apraksts

Lai radītu apstākļus barības elementu bilances izveidošanai, veiks pētījumus, lai noteiktu, kādi dati trūkst. Tiks veikts statistisks pārskats par minerālvielu un organiskā mēslojuma patēriņu un izmantošanu. Tiks noņemtas augu audu analīzes (aptuveni 50), lai noteiktu slāpekļa daudzumu novāktajā ražā (lopbarībā un lielākajās kultūrās).

NĪDERLANDE

Pasākuma apraksts: Minerālvielu bilance lauksaimniecības zemei pa reģioniem

ES ieguldījums – 35 000euro

Darba grafiks: 2007. gada janvāris–decembris

Īss pasākuma apraksts

Minerālvielu bilance pa reģioniem saskaņā ar Statistikas biroja/ESAO rokasgrāmatu tiks iegūta 5 pļavu teritorijās, pamatojoties uz datiem par mēslojuma izmantošanu rajonos un/vai mēslojuma izmantošanas koeficientiem katrā kultūrā, datiem par mēslu transportēšanu un datiem par kultūru audzēšanu pa reģioniem.

Tiks pievienoti dati par barības bilanci atgremotājiem pa reģioniem, kā noteikts TAPAS 2001 projektā. Dati par mēslojuma izmantošanu reģionos un par mēslu pārvadāšanu iegūti no valsts reģistra saimniecību mērogā. Darbs ietver vairāku statistikas datu avotu apvienošanu no dažādiem institūtiem. Zināmu daļu datu darīs pieejamus Nīderlandes statistikas pārvaldei īpaši šim projektam.

ZVIEDRIJA

Pasākuma apraksts: Zviedrijas aprēķinu pieņemšana par barības elementu bilanci pa reģioniem saskaņā ar Eiropas Kopienu Statistikas biroja/ESAO metodi

ES ieguldījums – 12 000euro

Darba grafiks: 2007. gada janvāris–decembris

Īss pasākuma apraksts

No 1995. gada Zviedrijas Statistikas pārvalde ir aprēķinājusi reģionu bilanci astoņās ražošanas zonās, bet metode atšķiras no Eiropas Kopienu Statistikas biroja/ESAO rokasgrāmatā minētās, īpaši izdarot aprēķinus par novākto un noganīto zāli. Mērķis ir uzlabot kvalitāti un panākt saskaņu starp aprēķiniem, lai rezultātus var salīdzināt ar citu valstu rezultātiem.

Projektā salīdzinās izmantotās metodes un koeficientus, skaidros atšķirības un ieteiks visbūtiskākās izmaiņas, lai panāktu saskaņu gan valsts, gan rajonu aprēķinos. Tas palīdzēs radīt veidu, lai pārveidotu rajonēšanu no Zviedrijas ražošanas zonām uz NUTS 2.

APVIENOTĀ KARALISTE

Pasākuma apraksts: Barības elementu bilance – augsnes aprēķini pa reģioniem

ES ieguldījums – 135 000euro

Darba grafiks: 2007. gada aprīlis–jūnijs

Īss pasākuma apraksts

Pasākuma mērķis būs samazināt izmaksas, apvienojot pārskatus efektivitātes uzlabošanai, lai pilnveidotu augsnes barības elementu bilances aplēses kvalitāti, uzlabojot pārskata datus un izveidojot barības elementu noteikšanas koeficientus. Tā mērķis ir arī samazināt apgrūtinājumu aptaujātajiem.

Tas ietvers aplūkošanu un pārbaudi, kā vislabāk integrēt un attīstīt pašreizējos avotus, lai nodrošinātu pieprasīto informāciju, ieskaitot mēslojuma izmantošanas pārskata, pārskata par saimniecības prakses metodēm un pārskata par pesticīdu izmantošanu maiņu.

Vēl tiks veikta izpēte, lai izveidotu koeficientu datus, ko nevar iegūt no pārskata par saimniecību darbību.

b) bioloģiskā lauksaimniecība

BEĻĢIJA

Pasākuma apraksts: Statistikas uzlabošana par bioloģiskajiem produktiem (ražošana, pārstrāde, patēriņš, bilance)

ES ieguldījums – 37 627euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir savākt un analizēt datus par bioloģisko produkciju, kas iegūti no vairākiem avotiem, lai pilnveidotu datus par bioloģisko statistiku. Tā mērķis ir arī novērtēt iespējas koriģēt pašreizējos pārskatus, lai iegūtu datus par bioloģisko ražošanu un citiem mainīgajiem, patēriņu, cenām utt.

DĀNIJA

Pasākuma apraksts: Bioloģiskā lopkopība Dānijā

ES ieguldījums – 10 000euro

Darba grafiks: 6 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir uzlabot datu kvalitāti par bioloģisko lopkopību un mājlopiem no administratīvajiem avotiem.

DĀNIJA

Pasākuma apraksts: Iegūtās ražas tiešā pārdošana bioloģiskajās saimniecībās

ES ieguldījums – 35 000euro

Darba grafiks: 6 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis.

Īss pasākuma apraksts

Pasākuma mērķis ir aprēķināt bioloģiskās produkcijas daudzumu, ko lauksaimnieki tieši pārdevuši valstij. Aprēķina pamats būs anketas, kas tiks tieši nosūtītas uz lauksaimniecības veikaliem. Tas dos aplēsi par bioloģisko produktu tiešo pārdošanu un apstiprinās kopējo pārdoto daudzumu un ražošanas datus.

DĀNIJA

Pasākuma apraksts: Iegūtās ražas aplēse bioloģiskajās saimniecībās

ES ieguldījums – 10 000euro

Darba grafiks: 6 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Analizēt datus par bioloģisko ražošanu un citiem mainīgajiem, kas iegūti no citiem pārskatiem. Pārbaudīt kvalitāti un iesniegt ieteikumus, lai uzlabotu datu iegūšanu.

IGAUNIJA

Pasākuma apraksts: Dati par bioloģisko ražošanu un dzīvnieku izcelsmes produktiem

ES ieguldījums – 14 650euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Mērķis ir izveidot datu savākšanas sistēmu par bioloģisko ražošanu un produkciju, lai datus iesniegtu Statistikas biroja datu bāzē. Ar metodikas palīdzību centīsies savienot visus datu avotus – pārskatus un administratīvos datus, izmantojot jau iepriekš iesniegtās definīcijas.

GRIEĶIJA

Pasākuma apraksts: Bioloģiskās ražošanas datu novērtēšana un apvienošana no dažādiem avotiem

ES ieguldījums – 144 000euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Mērķis ir izstrādāt un ieteikt metodes, lai savāktu datus un aizpildītu tukšumus par bioloģisko produkciju. Ar ierosinātās metodikas palīdzību uzmanību pievērsīs datu avotu apvienošanai, un tā uzlabos datu kvalitāti.

ITĀLIJA

Pasākuma apraksts: Bioloģisko produktu vairumtirdzniecības cenu apkopošana

ES ieguldījums – 76 681euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir savākt datus par bioloģisko produktu vairumtirdzniecības cenām, pārnesot uz jauno pārskatu, izmantojot jau pārbaudīto metodiku ar parastajiem lauksaimniecības produktiem.

ITĀLIJA

Pasākuma apraksts: Bioloģisko produktu patērētāju cenu apkopojums

ES ieguldījums – 71 596euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākumā ietilpst parasto patērētāja cenu pārskata pielāgošana, lai savāktu datus par bioloģisko produktu pārdošanu patērētājiem.

ITĀLIJA

Pasākuma apraksts: Statistika par Itālijas bioloģisko lauksaimniecību: tās struktūra, darbības un lauksaimniecības prakse daudzu jomu kontekstā

ES ieguldījums – 52 060euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Šā pasākuma mērķis ir noskaidrot bioloģiskās lauksaimniecības ietekmi uz vidi un ekonomiku, un tas var būt noderīgs, lai novērtētu bioloģisko saimniecību noturību un aprēķinātu sociālo peļņu no ieguldījumiem.

LATVIJA

Pasākuma apraksts: Datu savākšanas sistēmas metodikas pārskatīšana par bioloģisko lauksaimniecību

ES ieguldījums – 16 284euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākums attiecas uz metodikas uzlabošanu datu vākšanai par bioloģiskajiem produktiem, lai izveidotu nemainīgu un noturīgu datu savākšanas metodi par bioloģisko lauksaimniecību, kultūrām, lopkopību, lopiem, izmantojot administratīvos datus un sasaistot šos datus ar statistikas datiem.

LIETUVA

Pasākuma apraksts: Bioloģisko lauksaimniecības produktu ražošana

ES ieguldījums – 31 000euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir uzlabot datu savākšanas kvalitāti par mainīgajiem bioloģiskajiem produktiem, ieviešot tās metodes, kuras izmanto citas dalībvalstis. Tas ietver sadarbību starp Sertifikācijas iestādi un pārskata veikšanu, un datu iegūšanu par ražošanu sertificētās saimniecībās.

UNGĀRIJA

Pasākuma apraksts: Statistika par bioloģisko ražošanu, tirdzniecību un patēriņu

ES ieguldījums – 34 597euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir pabeigt projektu, ko ir uzsākusi Statistikas pārvalde un Biokontroll, lai aizpildītu tukšās vietas, kas ir atklājušās šajā darbā. Abas iestādes cieši darbojas, lai sasaistītu administratīvos avotus, statistikas definīcijas un avotus. Projekta mērķis ir izveidot informācijas instrumentu un noteikt galvenos trūkumus, ko attiecīgi aizpildīs ar šās otrās daļas palīdzību.

SLOVĀKIJA

Pasākuma apraksts: Datu savākšana par bioloģisko kultūru audzēšanu, ražošanu, pārdošanu un izmantošanu

ES ieguldījums – 7 200euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir savākt datus par bioloģiskajiem produktiem, sākot ar pirmapstrādi un turpinot ar šā produkta tirdzniecību. Tā ietvaros mēģinās savākt būtiskos datus par ārējo tirdzniecību. Šo pasākumu veiks sadarbībā ar administratīvajām iestādēm.

ZVIEDRIJA

Pasākuma apraksts: Detalizētāku datu iegūšana par bioloģiskajiem produktiem Zviedrijā

ES ieguldījums – 10 800euro

Darba grafiks: 12 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Pasākuma mērķis ir aizpildīt tukšās vietas, kas ir pašreiz iesniegtajā informācijā Eiropas Kopienu Statistikas birojam. Galvenais mērķis būs izmantot esošos, bet vēl negatavos pieejamos datus un mēģināt sakārtot pēc laika ar pieejamajiem datiem.

SOMIJA

Pasākuma apraksts: Statistikas datu iegūšana par graudaugu bioloģisko ražošanas ķēdi – jaunās metodes bioloģisko produktu izmantošanas aprēķināšanai pārtikas ķēdē

ES ieguldījums – 43 400euro

Darba grafiks: 9 mēneši. Sākuma datums – Komisijas lēmuma un ikgadējā rīcības plāna publikācija Eiropas Savienības Oficiālajā Vēstnesī (t) + 1 mēnesis

Īss pasākuma apraksts

Mērķis ir izpētīt bioloģisko produktu pārtikas ķēdi, pievēršot uzmanību dažiem graudaugiem. Tas ļaus novērtēt tukšās vietas starp bioloģisko produktu audzēšanu un pārdošanu.